કોંગ્રેસ ઉપાધ્યક્ષ રાહુલ ગાંધી બુધવારે સુરતની મુલાકાતે છે. અહીં તેમણે ટેક્સટાઇલ, કાપડના વેપારીઓ, હીરાના વેપારીઓ, લૂમ મિલના કારીગરો, ફેક્ટરીના મજૂરો વગેરે સાથે સંવાદ કર્યો હતો. તેઓ ખાસ જીએસટીના મુદ્દે વેપારીઓ સાથે વાત કરવા સુરત આવ્યા હોવાનું કેહવાઇ રહ્યું હતું, પરંતુ તેમણે વેપારીઓ ઉપરાંત ટેક્સટાઇલ, હીરા વગેરે જેવા વેપાર સાથે જોડાયેલ નાના કરીગરો સાથે પણ વાતચીત કરી હતી. આ જ શ્રેણીમાં તેઓ જ્યારે સુરતના ન્યૂ ટેક્સટાઇલ માર્કેટની મુલાકાતે પહોંચ્યા ત્યારે ભાજપ અને કોંગ્રેસના કાર્યકર્તાઓ વચ્ચે ઘર્ષણ થયું હતું.